Eugenius episcopus, servus servorum Dei, dilectis filiis Stephano, Regniacensi abbati, ejusque fratribus tam præsentibus quam futuris, regularem vitam professis in perpetuum. Desiderium quod ad religionis propositum et animarum salutem pertinere monstratur, authore Deo, sine aliqua est dilatione complendum. Eapropter, dilecti in Deo filii, vestris justis postulationibus clementer annuimus, et Regniacense monasterium, in quo divino mancipati estis obsequio, sub beati Petri et nostra protectione suscipimus, statuentes ut quascumque possessiones, quæcumque bona idem monasterium in decimis, agris, vineis, terris cultis et incultis, silvis, pascuis, atque aliis inpræsentiarum juste et canonice possidet, aut in futurum concessione pontificum, largitione regum, liberalitate principum, oblatione fidelium, seu aliis justis modis, Deo propitio, poterit adipisci, futura vobis vestrisque successoribus et illibata permaneant; in quibus hæc propriis duximus exprimenda vocabulis : Terram videlicet quæ Carboneriæ nuncupatur in Covensi parochia. — Terram et prata quæ dederunt vobis Milo de Noeriis et Ansericus de Monte-regali infra hos terminos, rupem videlicet Ogerii et villam Tormentiaci. — Territorium grangiæ Carboneriæ quod dedit vobis Ansericus de Monte-regali et Theobaldus de Scutignei. — Terram de Cavannis, quam dederunt vobis filii Niardi et filii Erardi de Mongalei, et Fromundus de Rufiaco. — Prata quæ habetis a canonicis S. Lazari de Avalone. — Prata et quidquid juris habetis in bosco Carboneriæ ab Anserico de Monteregali — Ex dono Landrici de Praiaco, terram Ulduni, cultam et incultam. — Ex dono filii Galteri de Turre, nemus quod ex una parte dicitur Fagineus, et ex altera Sagitta. — Ex dono Anserici de Tarel et Guidonis de Curte, terram Fortumenserii cultam et incultam. — Ex dono Ascelini de Castro-Censurii, terram de Porliaco et terram de Exsard cultam et incultam. — Ex dono Uldoeri et Gerardi fratris ejus, terram de Leiserio, cultam et incultam, sicut metis et signis divisa esse dinoscitur. — Terram quam dedit vobis Joscelinus de Arserio, in territorio Rainiaci. — Ex dono Josberti Capelli et Hugonis de Castro-Censurii et Gibaldi terram. — Ex dono Guillelmi comitis Nivernensis, aquam a Fonte-Roboris usque ad perreriam Bellimontis. — Ex dono Gaufridi de Dunziaco, terram de Lescheriis. — Terram de Chaillo, quam emistis a liberis hominibus qui eam tenebant. Sane laborum vestrorum quos propriis manibus aut sumptibus colitis, sive de nutrimentis vestrorum animalium nullus a vobis decimas exigere præsumat. Decernimus ergo ut nulli omnino hominum liceat praefatum monasterium temere perturbare, aut ejus ejus possessiones auferre vel ablatas retinere, minuere aut aliquibus vexationibus fatigare ; sed omnia integra conserventur, eorum pro quorum gubernatione et sustentatione concessa funt, usibus omnimodis profutura, salva sedis apostolica аuctoritate et diocesanorum episcoporum canonica justitia. Si qua igitur in futurum ecclesiastica secularisve persona hanc nostrae constitutionis paginam sciens contra eam temere venire temptaverit, secundo tertiove commonita, si non satisfactione congrua emendaverit, potestatis honorisque sui dignitate careat, reamque se divino judicio existere de perpetrata iniquitate cognoscat et a sacratissimo corpore et sanguine Dei et Domini Redemptoris nostri Jesu Christi aliena fiat atque in extremo examine districtae ultioni subjaceat. Cunctis autem eidem loco justa servantibus fit pax Domini nostri Jesu Christi, quatinus et hic fructum bonae actionis percipiant, et apud districtum judicem premia aeternae pacis inveniant. Amen. Amen. Amen. + Eugenius papa III. + Ego Humbaldus presbyter cardinails tituli sanctorum Johannis et Pauli SS. + Ego Guido presbyter cardinalis tituli sanctorum Laurentii et Damasi SS. + Ego Aribatius presbyter cardinalis tituli sanctae Anastasiae SS. + Ego Oddo diaconus cardinalis sabcti Georgii ad velum aureum SS. + Ego Gregorius diaconus cardinalis sancti Angeli SS. + Ego Johannes diaconus cardinalis sanctae Mariae novae SS. + Ego Jacintus diaconus cardinalis sanctae Mariae in Cosmeyn SS. Datum Autissiodori, per manum Guidonis, sanctæ Romanæ ecclesiæ diaconi cardinalis et cancellarii, X calendas septembris, indictione X; Incarnationis dominicæ anno M. CXLVII; pontificatus vero domini Eugenii III papæ, anno tertio.